title: 2011/195/EU: Az Európai Tanács határozata ( 2011. március 25. ) az Európai Központi Bank Igazgatósága egy tagjának kinevezéséről

text:
               30.3.2011

               HU

               Az Európai Unió Hivatalos Lapja

               L 82/7

         AZ EURÓPAI TANÁCS HATÁROZATA
   (2011. március 25.)
   az Európai Központi Bank Igazgatósága egy tagjának kinevezéséről
   (2011/195/EU)
   AZ EURÓPAI TANÁCS,
   tekintettel az Európai Unió működéséről szóló szerződésre és különösen annak 283. cikke (2) bekezdésére,
   tekintettel a Központi Bankok Európai Rendszere és az Európai Központi Bank alapokmányáról szóló jegyzőkönyvre és különösen annak 11.2. bekezdésére,
   tekintettel az Európai Unió Tanácsának ajánlására (1),
   tekintettel az Európai Parlament véleményére (2),
   tekintettel az Európai Központi Bank Kormányzótanácsának a véleményére (3),
   ELFOGADTA EZT A HATÁROZATOT:
   1. cikk
   Az Európai Tanács Peter PRAET-et nyolcéves hivatali időre, 2011. június 1-jétől az Európai Központi Bank Igazgatóságának tagjává nevezi ki.
   2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat elfogadásának napján lép hatályba.

      Kelt Brüsszelben, 2011. március 25-én.

            az Európai Tanács részéről

            az elnök

         H. VAN ROMPUY

      (1)  HL C 56., 2011.2.22., 1. o.

      (2)  2011. március 24-i vélemény (a Hivatalos Lapban még nem tették közzé).

      (3)  HL C 74., 2011.3.8., 1. o.


title: A Tanács 2014/726/KKBP határozata ( 2014. október 20. ) az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról

text:
               21.10.2014

               HU

               Az Európai Unió Hivatalos Lapja

               L 301/29

         A TANÁCS 2014/726/KKBP HATÁROZATA
   (2014. október 20.)
   az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 22-én elfogadta a 2014/485/KKBP határozatot (1), amellyel módosította a 2012/389/KKBP határozatot (2) és 2016. december 12-ig meghosszabbította az Afrika szarván a regionális tengeri kapacitásépítést célzó európai uniós missziót (EUCAP NESTOR).

               (2)

               A 2012/389/KKBP határozatot módosítani kell a pénzügyi referenciaösszeg által fedezett időszak 2015. október 15-ig tartó meghosszabbítása érdekében,

         ELFOGADTA EZT A HATÁROZATOT:
   1. cikk
   A 2012/389/KKBP határozat 13. cikkének (1) bekezdése helyébe a következő szöveg lép:

      „(1)   Az EUCAP NESTOR-ral járó kiadások fedezésére szánt pénzügyi referenciaösszeg a 2012. július 16-tól2013. november 15-ig terjedő időszakra 22 880 000 EUR.
      Az EUCAP NESTOR-ral járó kiadások fedezésére szánt pénzügyi referenciaösszeg a 2013. november 16-tól2014. október 15-ig terjedő időszakra 11 950 000 EUR.
      Az EUCAP NESTOR-ral járó kiadások fedezésére szánt pénzügyi referenciaösszeg a 2014. október 16-tól2015. október 15-ig terjedő időszakra 17 900 000 EUR.”

   2. cikk
   Ez a határozat az elfogadásának napján lép hatályba.
   Ezt a határozatot 2014. október 16-tól kell alkalmazni.

      Kelt Luxembourgban, 2014. október 20-án.

            a Tanács részéről

            az elnök

         C. ASHTON

      (1)  A Tanács 2014/485/KKBP határozata ( 2014. július 22. ) az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról (HL L 217., 2014.7.23., 39. o.).

      (2)  A Tanács 2012/389/KKBP határozata ( 2012. július 16. ) az Afrika szarván a regionális tengeri kapacitásépítést célzó európai uniós misszióról (EUCAP NESTOR) (HL L 187., 2012.7.17., 40. o.).


title: Az Európai Parlament határozata (2009. április 23.) az Európai Alapítvány az Élet- és Munkakörülmények Javításáért 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/190

         AZ EURÓPAI PARLAMENT HATÁROZATA
   (2009. április 23.)
   az Európai Alapítvány az Élet- és Munkakörülmények Javításáért 2007-es pénzügyi évre szóló költségvetésének végrehajtására vonatkozó mentesítésről
   (2009/677/EK)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2007-es pénzügyi évre vonatkozó végleges éves beszámolójáról szóló jelentésére, az Alapítvány válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6–0173/2009),

               1.

               megadja az Élet- és Munkakörülmények Javításáért Európai Alapítvány igazgatója számára a 2007-es pénzügyi évre szóló költségvetés végrehajtására vonatkozó mentesítést;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Élet- és Munkakörülmények Javításáért Európai Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 60. o.

      (2)  HL C 311., 2008.12.5., 156. o.

      (3)  HL L 248., 2002.9.16., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Alapítvány az Élet- és Munkakörülmények Javításáért 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2007-es pénzügyi évre vonatkozó végleges éves beszámolójáról szóló jelentésére, az Alapítvány válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6–0173/2009),

               A.

               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;

               B.

               mivel 2008. április 22-én a Parlament megadta a mentesítést az Élet- és Munkakörülmények Javításáért Európai Alapítvány igazgatójának az Alapítvány 2006-os pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásában a Parlament többek között

                           —

                           megjegyezte, hogy a Számvevőszék bírálta a felvételi eljárással kapcsolatban, hogy a kiválasztási kritériumokat a felvételi bizottságok egyrészt nem határozták meg az eljárás kezdetén, másrészt nem a felvételi kiírás szerint határozták meg őket, és tudomásul vette az Alapítvány válaszát, hogy immár valamennyi felvételi kiírás világosan tartalmazza, hogy a teszteken elért sikeres eredmény előfeltétele-e a sikeres versenyvizsgának,

                           —

                           megjegyezte továbbá, hogy 2006-ban az Alapítvány – a folyamatban lévő munka kiválasztott aspektusainak időközi értékelésével együtt – megkezdte a 2001–2004-es munkaprogram utólagos értékelését abból a célból, hogy meghatározza a szervezet hatását, hozzáadott értékét és hatékonyságát,

                           —

                           kérte, hogy tájékoztassák az értékelés eredményeiről,

         A munkaerő-felvételi eljárások hiányosságai

               1.

               sajnálja, hogy a Számvevőszék – akárcsak 2006-ban – 2007-ben is hiányosságokat tárt fel a munkaerő-felvételi eljárásokban; a Számvevőszék egy olyan esetet is feltárt, ahol a kiválasztási kritériumokat nem a felvételi kiírással összhangban határozták meg;

               2.

               megjegyzi, hogy a Számvevőszék további észrevételei szerint a felvételi bizottság nem határozta meg előre a kiválasztási kritériumok súlyozását, sem a minimálisan teljesítendő pontszámot;

               3.

               megjegyzi, hogy a Számvevőszék szerint ez a helyzet nem biztosította a munkaerő-felvételi eljárások átláthatóságát és diszkriminációmentességét;

               4.

               tudomásul veszi az Alapítvány válaszát, hogy 2008-ban a munkaerő-felvételi eljárásokat kiigazították, hogy megfeleljenek a Számvevőszék ajánlásainak;

               5.

               kéri az alapítványt, hogy fordítson különös figyelmet munkaerő-felvételi eljárásai törvényességére, és a 2008-as éves tevékenységi jelentésében ismertesse a Számvevőszék megállapításai nyomán hozott intézkedéseket;

         A közbeszerzési eljárások hiányosságai

               6.

               aggasztja, hogy a Számvevőszék három közbeszerzési eljárásban is talált anomáliákat, így például:

                           —

                           a pályázati dokumentumok nem tartalmazták egyértelműen a szerződéssel kapcsolatos pénzügyi értékelési eljárást,

                           —

                           a kiválasztási kritériumok nem tették lehetővé a jelöltek pénzügyi kapacitásának megfelelő értékelését;

               7.

               megjegyzi, hogy a Számvevőszéket aggasztotta, hogy ez a helyzet aláásta az eljárások minőségét, és részrehajlással fenyegetett a végső kiválasztás során;

               8.

               tudomásul veszi az Alapítvány válaszait, miszerint a jövőben oly módon határozzák meg az árértékelést, hogy kezdettől fogva kizárják a részrehajlás lehetőségét, és lefektetik a minimális kapacitási szintek alkalmazására vonatkozó követelményeket;

               9.

               kéri az Alapítványt, hogy 2008-as éves tevékenységi jelentésében ismertesse pontosan, milyen lépéseket tett a Számvevőszék megállapításainak nyomon követésére;

         Az eredményszemléletű számviteli rendszer (ABAC) bevezetése

               10.

               elégedetten veszi tudomásul, hogy az Alapítvány 2008-ban bevezette az ABAC rendszert;

               11.

               megjegyzi, hogy a Számvevőszék megállapítása szerint a költségvetési rendelet értelmében az Alapítvány által a Bizottságtól Horvátország és Törökország csatlakozásának előkészítésére kapott hozzájárulásokat célhoz kötött bevételként kellett volna kezelni;

               12.

               tudomásul veszi az Alapítvány válaszát, hogy 2008-tól az ABAC-ban költségvetési sorokat hoznak létre a célhoz kötött bevételek feltüntetésére, és ennek során követik a Számvevőszék ajánlását;

               13.

               megjegyzi, hogy a Számvevőszék megállapítása szerint a hatékony és eredményes pénzgazdálkodás elvének megfelelően 2007 vonatkozásában 376 611 EUR visszatéríthető héát kellett volna visszaigényelni év végéig;

               14.

               tudomásul veszi az Alapítvány válaszát, miszerint a héa-visszaigénylése az ABAC bevezetése miatt szenvedett késedelmet; megjegyzi, hogy a héahátralékot 2008 áprilisáig teljes mértékben visszaigényelték;

         A korábbi mentesítés nyomon követése

               15.

               emlékeztet arra, hogy 2006-ban az Alapítvány megkezdte – a folyamatban lévő munka egyes aspektusainak időközi értékelésével együtt – a 2001–2004-es munkaprogram utólagos értékelését, abból a célból, hogy felmérjék a szervezet hatását, hozzáadott értékét és hatékonyságát;

               16.

               megjegyzi az éves tevékenységi jelentés alapján, hogy 2006-ban az Alapítvány stratégiai irányvonalát felülvizsgálták, és öt stratégiai célt tűztek ki;

               17.

               ragaszkodik ahhoz, hogy kapjon tájékoztatást – még időben a 2008-as mentesítés előtt – az Alapítvány hatására, hozzáadott értékére és hatékonyságára vonatkozó értékelés eredményeiről;

               18.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).

      (1)  HL C 278., 2008.10.31., 60. o.

      (2)  HL C 311., 2008.12.5., 156. o.

      (3)  HL L 248., 2002.9.16., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

      (6)  HL L 88., 2009.3.31., 93. o.

      (7)  Lásd e Hivatalos Lap 206. oldalát.


title: Décision du Conseil, du 28 juin 2004, portant nomination d'un membre des chambres de recours de l'Office de l'harmonisation dans le marché intérieur (marques, dessins et modèles)

text:
               6.7.2004

               HU

               Az Európai Unió Hivatalos Lapja

               C 174/1

      A TANÁCS HATÁROZATA

   (2004. június 28.)
   a Belső Piaci Harmonizációs Hivatal (védjegyek és formatervezési minták) fellebbezési tanácsa egy tagjának kinevezéséről
   (2004/C 174/01)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a közösségi védjegyről szóló, 1993. december 20-i 40/94/EK tanácsi rendeletre (1) és különösen annak 120. és 131. cikkére,
   tekintettel a Belső Piaci Harmonizációs Hivatal (védjegyek és formatervezési minták) igazgatótanácsa által 2004. április 26-án benyújtott pályázatokra,
   ELFOGADTA EZT A HATÁROZATOT:
   1. cikk
   Ilse MAYER-t – született Gmündben (Ausztria), 1955. október 19-én – ezennel a Belső Piaci Harmonizációs Hivatal (védjegyek és formatervezési minták) fellebbezési tanácsa tagjának nevezik ki, ötéves időtartamra.
   2. cikk
   Az 1. cikkben említett ötéves időtartam kezdeti időpontját a Belső Piaci Harmonizációs Hivatal (védjegyek és formatervezési minták) igazgatótanácsa határozza meg.

      Kelt Luxemburgban, 2004. június 28-án.

         a Tanács részéről
         az elnök
         M. CULLEN

      (1)  HL L 11., 1994.1.14., 1. o. A legutóbb a 422/2004/EK rendelettel (HL L 70., 2004.3.9., 1. o.). módosított rendelet.


title: A Tanács (KKBP) 2017/718 határozata (2017. március 27.) az Európai Unió és a Moldovai Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről

text:
               22.4.2017

               HU

               Az Európai Unió Hivatalos Lapja

               L 106/1

         A TANÁCS (KKBP) 2017/718 HATÁROZATA
   (2017. március 27.)
   az Európai Unió és a Moldovai Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikke (5) bekezdésével és (6) bekezdésének első albekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács a 2015. május 26-i ülésén úgy határozott, hogy felhatalmazza az Unió külügyi és biztonságpolitikai főképviselőjét (a továbbiakban: a főképviselő) arra, hogy az Európai Unióról szóló szerződés 37. cikke értelmében és az Európai Unió működéséről szóló szerződés 218. cikkének (3) bekezdésében megállapított eljárásnak megfelelően tárgyalásokat kezdjen egy, az Európai Unió és a Moldovai Köztársaság közötti adatbiztonsági megállapodás megkötéséről.

               (2)

               A felhatalmazást követően a főképviselő tárgyalásokat folytatott a Moldovai Köztársasággal a minősített adatok cseréjére és védelmére vonatkozó biztonsági eljárásokról szóló megállapodásról.

               (3)

               Az említett megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Moldovai Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodást az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. március 27-én.

            a Tanács részéről

            az elnök

         C. ABELA


title: Az Európai Parlament 2007. november 29-i határozata Renato Brunetta kiváltságainak és mentességeinek fenntartására irányuló kérelemről (2007/2172(IMM))

text:
C 297 E/130                                          Az Európai Unió Hivatalos Lapja                               HU        2008.11.20.
 2007. november 29., csütörtök
            P6_TA(2007)0553
            A szabadság, a biztonság és a jog érvényesülésének térségével kapcsolatos, előze-
            tes döntéshozatalra előterjesztett kérdések kezelése *
            Az Európai Parlament 2007. november 29-i jogalkotási állásfoglalása a szabadság, biztonság és igaz-
            ságosság térségével kapcsolatos, előzetes döntéshozatalra utalt kérdések kezelése tekintetében a
            Bíróság alapokmányáról szóló jegyzőkönyv módosításáról szóló tanácsi határozatra irányuló javas-
                                        latról (11824/2007 – C6-0292/2007 – 2007/0812(CNS))
            (Konzultációs eljárás)
            Az Európai Parlament,
            –    tekintettel a Tanács határozattervezetére (11824/2007),
            –    tekintettel az EK-Szerződés 245. cikke (2) bekezdésére és az Euratom-Szerződés 160. cikkére, amelyek-
                 nek megfelelően a Tanács konzultált a Parlamenttel (C6-0292/2007),
            –    tekintettel eljárási szabályzata 51. cikkére,
            –    tekintettel a Jogi Bizottság jelentésére és az Állampolgári Jogi, Bel- és Igazságügyi Bizottság véleményére
                 (A6-0451/2007),
            1.    jóváhagyja a Tanács határozatának tervezetét;
            2.    felkéri a Tanácsot, hogy tájékoztassa a Parlamentet, ha az általa jóváhagyott szövegtől el kíván térni;
            3.    felkéri a Tanácsot a Parlamenttel való újbóli konzultációra abban az esetben, ha lényegesen módosítani
            kívánja a konzultációra előterjesztett szöveget;
            4.    utasítja elnökét, hogy továbbítsa a Parlament állásfoglalását a Tanácsnak, a Bizottságnak és a Bíróság-
            nak.
            P6_TA(2007)0554
            Renato Brunetta kiváltságainak és mentességeinek fenntartására irányuló kére-
            lemről
            Az Európai Parlament 2007. november 29-i határozata Renato Brunetta kiváltságainak és mentessé-
                                     geinek fenntartására irányuló kérelemről (2007/2172(IMM))
            Az Európai Parlament,
            –    tekintettel Renato Brunettának saját mentelmi jogának a milánói kerületi bíróságon ellene indított pol-
                 gári per kapcsán történő fenntartására irányuló, 2007. január 18-i, a 2007. január 31-i plenáris ülésen
                 bejelentett kérelmére,
            –    miután eljárási szabályzata 7. cikke (3) bekezdésének megfelelően meghallgatta Renato Brunetta urat,
 ---pagebreak--- 2008.11.20.         HU                               Az Európai Unió Hivatalos Lapja                                                 C 297 E/131
                                                                                2007. november 29., csütörtök
            –    tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv
                 9. és 10. cikkére, valamint az Európai Parlament képviselőinek közvetlen és általános választójog alap-
                 ján történő választásáról szóló, 1976. szeptember 20-i okmány 6. cikkének (2) bekezdésére,
            –    tekintettel az Európai Közösségek Bíróságának 1964. május 12-i és 1986. július 10-i ítéletére (1),
            –    tekintettel eljárási szabályzata 6. cikkének (3) bekezdésére és 7. cikkére,
            –    tekintettel a Jogi Bizottság jelentésére (A6-0449/2007),
            1.     úgy határoz, hogy fenntartja Renato Brunetta kiváltságait és mentességeit;
            2.     utasítja elnökét, hogy haladéktalanul továbbítsa ezt a határozatot és illetékes bizottsága jelentését az
            Olasz Köztársaság illetékes hatóságainak.
            (1) 101/63. sz., Wagner kontra Fohrmann és Krier ügy (EBHT 1964., 383. o.), illetve a 149/85. sz., Wybot kontra Faure és
                társai ügy (EBHT 1986., 2391. o.).
            P6_TA(2007)0555
            Televíziós műsorszolgáltató tevékenység ***II
            Az Európai Parlament 2007. november 29-i jogalkotási állásfoglalása a Tanács közös álláspontjáról a
            tagállamok törvényi, rendeleti vagy közigazgatási intézkedésekben megállapított, televíziós műsor-
            szolgáltató tevékenységre vonatkozó egyes rendelkezéseinek összehangolásáról szóló 89/552/EGK
            tanácsi irányelv módosításáról szóló európai parlamenti és tanácsi irányelv elfogadása tekintetében
                                         (10076/6/2007 – C6-0352/2007 – 2005/0260(COD))
            (Együttdöntési eljárás: második olvasat)
            Az Európai Parlament,
            –    tekintettel a Tanács közös álláspontjára (10076/6/2007 – C6-0352/2007),
            –    tekintettel a Bizottságnak a Parlamenthez és a Tanácshoz az első olvasat során (1) intézett javaslatára
                 (COM(2005)0646),
            –    tekintettel a módosított bizottsági javaslatra (COM(2007)0170),
            –    tekintettel az EK-Szerződés 251. cikkének (2) bekezdésére,
            –    tekintettel eljárási szabályzata 67. cikkére,
            –    tekintettel Kulturális és Oktatási Bizottság második olvasatra adott ajánlására (A6-0442/2007),
            (1) Elfogadott szövegek, 2006.12.13., P6_TA(2006)0559.


title: 2008/781/EK: A Tanács határozata ( 2008. október 2. ) a Régiók Bizottsága hét bolgár tagjának és hét bolgár póttagjának kinevezéséről

text:
               9.10.2008

               HU

               Az Európai Unió Hivatalos Lapja

               L 268/29

      A TANÁCS HATÁROZATA

   (2008. október 2.)
   a Régiók Bizottsága hét bolgár tagjának és hét bolgár póttagjának kinevezéséről
   (2008/781/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a bolgár kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Antoaneta GEORGIEVA, Yoan KOSTADINOV, Veselin ZLATEV és Bogomil BELCHEV hivatali idejének lejártát követően a Régiók Bizottsága négy tagjának helye megüresedett. Remzi YUSEINOV, Kiril YORDANOV és Yordan LECHKOV lemondását követően három tag helye megüresedett. Delyan ENKIN, Lachezar ROSENOV, Nikola KOLEV és Rumiana BOZUKOVA hivatali idejének lejártát követően négy tag helye megüresedett.

               (3)

               Anastasia MLADENOVA lemondását követően egy póttag helye megüresedett. Zlatko ZHIVKOV-nak és Vladimir MOSKOV-nak a Régiók Bizottsága tagjaivá történő kinevezését követően pedig két póttag helye megüresedik,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           Dora Ilieva YANKOVA – Szmoljan polgármestere, a Bolgár Köztársaság Önkormányzatai Nemzetgyűlésének igazgatótanácsi elnöke,

                           Georgi Ivanov SLAVOV – Jambol polgármestere,

                           Guner Fariz SERBEST – Sztambolovo polgármestere, a Bolgár Köztársaság Önkormányzatai Nemzetgyűlésének igazgatótanácsi tagja,

                           Penka Nedelkova PENKOVA – Lom polgármestere, a Bolgár Köztársaság Önkormányzatai Nemzetgyűlésének igazgatótanácsi alelnöke,

                           Bojidar Ivanov YOTOV – Rusze polgármestere,

                           Zlatko ZHIVKOV – a Bolgár Köztársaság Önkormányzatai Nemzetgyűlésének igazgatótanácsi alelnöke, Montana polgármestere,

                           Vladimir MOSKOV – a Bolgár Köztársaság Önkormányzatai Nemzetgyűlésének igazgatótanácsi tagja, Goce Delcsev polgármestere;

               b)

               póttagként:

                           Emil Hristov NAIDENOV – Gorna Malina polgármestere,

                           Svetlin Genov TANCHEV – Sztara Zagora polgármestere,

                           Pavel Iliev DIMITROV – helyi tanácsos, Várna,

                           Veselin Petrov LICHEV – Szopot polgármestere,

                           Krasimir Blagoev KOSTOV – Sumen polgármestere,

                           Ivo Kirilov ANDONOV – Szilisztra polgármestere, a Bolgár Köztársaság Önkormányzatai Nemzetgyűlésének igazgatótanácsi tagja,

                           Rumen Georgiev RASHEV – Veliko Tirnovo polgármestere, a Bolgár Köztársaság Önkormányzatai Nemzetgyűlésének igazgatótanácsi tagja,

         2. cikk
   Ez a határozat az elfogadásának napján lép hatályba.

      Kelt Luxembourgban, 2008. október 2-án.

            a Tanács részéről

            az elnök

         X. BERTRAND

      (1)  HL L 56., 2006.2.25., 75. o.


title: 2013/526/EU: Az Európai Parlament és a Tanács határozata ( 2013. október 9. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Olaszország EGF/2011/025 IT/Lombardia referenciaszámú kérelme)

text:
               26.10.2013

               HU

               Az Európai Unió Hivatalos Lapja

               L 284/22

         AZ EURÓPAI PARLAMENT ÉS A TANÁCS HATÁROZATA
   (2013. október 9.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Olaszország EGF/2011/025 IT/Lombardia referenciaszámú kérelme)
   (2013/526/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatálya kiterjesztésre került a 2009. május 1. és 2011. december 30. között benyújtott kérelmekre olyan munkavállalók támogatása érdekében, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Olaszország Lombardia (ITC4) NUTS II. szintű régiójában a NACE Rev. 2. rendszer szerinti 26. ágazatban („Számítógép, elektronikai és optikai termék gyártása”) működő két vállalatnál történt elbocsátásokra tekintettel 2011. december 30-án kérelmet nyújtott be az EGAA igénybevétele iránt, 2013. március 12-ig pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 164 930 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Olaszország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2013. évi általános költségvetésének keretein belül az Európai Globalizációs Alkalmazkodási Alapból 1 164 930 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2013. október 9-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         V. LEŠKEVIČIUS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Tanács 2014/932/KKBP határozata ( 2014. december 18. ) a jemeni helyzetre tekintettel hozott korlátozó intézkedésekről

text:
               19.12.2014

               HU

               Az Európai Unió Hivatalos Lapja

               L 365/147

         A TANÁCS 2014/932/KKBP HATÁROZATA
   (2014. december 18.)
   a jemeni helyzetre tekintettel hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Egyesült Nemzetek Szervezetének Biztonsági Tanácsa 2014. február 26-án elfogadta a 2140 (2014) sz. határozatot, amelyben emlékeztet a 2014 (2011) sz. és a 2051 (2012) sz. határozatra, valamint a Biztonsági Tanács elnökének 2013. február 15-i nyilatkozatára, továbbá megerősíti, hogy az Egyesült Nemzetek Szervezetének Biztonsági Tanácsa elkötelezett Jemen egysége, szuverenitása, függetlensége és területi integritása mellett.

               (2)

               Az Egyesült Nemzetek Szervezete Biztonsági Tanácsának (ENSZ BT) 2140 (2014) sz. határozata előírja, hogy a 2140 (2014) ENSZ BT-határozat 19. pontja értelmében létrehozott bizottság (a továbbiakban: a bizottság) által jegyzékbe vett személyekkel szemben utazási korlátozásokat alkalmazzanak, valamint, hogy a bizottság által jegyzékbe vett személyek és szervezetek pénz- és vagyoni eszközeit befagyasszák.

               (3)

               A bizottság 2014. november 7-én a 2140 (2014) ENSZ BT-határozat 17. pontjában megállapított kritériumok alapján három személyt vett jegyzékbe.

               (4)

               Egyes intézkedések végrehajtásához az Unió fellépése szükséges,

         ELFOGADTA EZT A HATÁROZATOT:
   1. cikk
   (1)   A tagállamok megtesznek minden szükséges intézkedést minden olyan személy területükre való beutazásának vagy területükön történő átutazásának megakadályozására, akik a bizottság megállapítása szerint a Jemen békéjét, biztonságát vagy stabilitását veszélyeztető tevékenységekben vesznek részt vagy ilyen tevékenységeket támogatnak, ideértve többek között, de nem kizárólag az alábbi tevékenységeket:

               a)

               annak akadályozása vagy veszélyeztetése, hogy az Öböl-menti Együttműködési Tanács (ÖET) kezdeményezésében és a végrehajtási mechanizmusról szóló megállapodásában felvázolt politikai átmenet sikeresen megvalósulhasson;

               b)

               annak erőszakos akadályozása, hogy az ország végrehajtsa a nemzeti párbeszédre irányuló átfogó konferencia zárójelentésének eredményeit; valamint támadások az alapvető infrastruktúrák ellen; vagy

               c)

               az alkalmazandó nemzetközi emberi jogi normákat vagy a nemzetközi humanitárius jogot megsértő, illetve emberi jogi visszaélésnek minősülő cselekedetek tervezésében, irányításában vagy elkövetésében való részvétel Jemen területén.

         Az e bekezdésben említett személyek jegyzéke az e határozat mellékletében található.
   (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való beutazást.
   (3)   Az (1) bekezdés nem alkalmazandó, amennyiben a beutazás vagy az átutazás bírósági eljárásban való részvétel miatt szükséges.
   (4)   Az (1) bekezdés nem alkalmazandó, ha valamely tagállam eseti alapon megállapítja, hogy a beutazás vagy átutazás a jemeni béke és stabilitás előmozdításához szükséges, majd a tagállam ezt követően 48 órán belül értesíti a bizottságot erről a megállapításáról.
   (5)   Az (1) bekezdés nem alkalmazandó, amennyiben a bizottság eseti alapon megállapítja, hogy:

               a)

               a beutazás vagy átutazás humanitárius okokból szükséges, a vallási kötelezettségeket is beleértve; vagy

               b)

               a mentesség megadása támogatná a jemeni békére és nemzeti megbékélésre irányuló célkitűzéseket.

         (6)   Azokban az esetekben, amikor a (3), (4) vagy (5) bekezdésnek megfelelően egy tagállam engedélyezi a mellékletben felsorolt személyeknek a területére való beutazását vagy az azon történő átutazását, az engedély az abban megjelölt célra és az engedéllyel érintett személyekre korlátozódik.
   2. cikk
   (1)   Be kell fagyasztani az olyan személyekhez vagy szervezetekhez tartozó, a tulajdonukat képező, általuk birtokolt vagy ellenőrzött minden pénzeszközt és gazdasági erőforrást, akik vagy amelyek a bizottság megállapítása szerint a Jemen békéjét, biztonságát vagy stabilitását veszélyeztető tevékenységekben vesznek részt, vagy ilyen tevékenységeket támogatnak, ideértve többek között, de nem kizárólag az alábbi tevékenységeket:

               a)

               annak akadályozása vagy veszélyeztetése, hogy az Öböl-menti Együttműködési Tanács (ÖET) kezdeményezésében és a végrehajtási mechanizmusról szóló megállapodásában felvázolt politikai átmenet sikeresen megvalósulhasson;

               b)

               annak erőszakos akadályozása, hogy az ország végrehajtsa a nemzeti párbeszédre irányuló átfogó konferencia zárójelentésének eredményeit; valamint támadások az alapvető infrastruktúrák ellen; vagy

               c)

               az alkalmazandó nemzetközi emberi jogi normákat vagy a nemzetközi humanitárius jogot megsértő, illetve emberi jogi visszaélésnek minősülő cselekedetek tervezésében, irányításában vagy elkövetésében való részvétel Jemen területén;

         illetve be kell fagyasztani az olyan személyekhez vagy szervezetekhez tartozó, a tulajdonukat képező, általuk birtokolt vagy ellenőrzött minden pénzeszközt és gazdasági erőforrást, akik vagy amelyek az e cikkben említett személyek vagy szervezetek nevében vagy irányítása szerint járnak el, vagy az ilyen személyek vagy szervezetek tulajdonában álló vagy ellenőrzése alá tartozó szervezetnek minősülnek.
   Az e bekezdésben említett személyek és szervezetek jegyzéke ez határozat mellékletében található.
   (2)   Az e határozat mellékletében felsorolt személyek és szervezetek számára vagy javára, közvetlenül vagy közvetetten, semmilyen pénzeszköz vagy gazdasági erőforrás nem bocsátható rendelkezésre.
   (3)   A tagállamok mentességet adhatnak az (1) és (2) bekezdésben szereplő intézkedések alól az olyan pénzeszközök és gazdasági erőforrások tekintetében, amelyek:

               a)

               alapvető kiadások fedezéséhez szükségesek, beleértve az élelmiszerek, bérleti díj vagy jelzálog, gyógyszerek és orvosi kezelés, adók, biztosítási díjak és közüzemi díjak költségeit;

               b)

               kizárólag az ésszerű mértékű szakértői díjak kifizetését vagy jogi szolgáltatások nyújtásával kapcsolatos kiadások megtérítését szolgálják;

               c)

               kizárólag a befagyasztott pénzeszközök vagy gazdasági erőforrások szokásos kezelési vagy fenntartási költségeinek, illetve szolgáltatási díjainak a kiegyenlítésére szolgálnak;

         mégpedig azt követően, hogy a bizottságot az érintett tagállam értesítette arról a szándékáról, hogy adott esetben e pénzeszközökhöz vagy gazdasági erőforrásokhoz hozzáférést kíván engedélyezni, és a bizottság az értesítéstől számított öt munkanapon belül nem hozott elutasító határozatot.
   (4)   A tagállamok továbbá mentességet adhatnak az (1) és (2) bekezdésben szereplő intézkedések alól az olyan pénzeszközök vagy gazdasági erőforrások tekintetében is, amelyek:

               a)

               rendkívüli kiadások fedezéséhez szükségesek, feltéve, hogy az érintett tagállam értesítette a bizottságot ennek megállapításáról és a bizottság azt jóváhagyta; vagy

               b)

               bírósági, közigazgatási vagy választott bírósági zálogjog vagy határozat tárgyát képezik, amely esetben a pénzeszközöket és gazdasági erőforrásokat a zálogjog vagy határozat végrehajtására fel lehet használni, azt követően, hogy az érintett tagállam erről a bizottságot értesítette, feltéve, hogy a zálogjog az előtt keletkezett vagy a határozatot az előtt hozták, mielőtt a személyt vagy szervezetet a mellékelt jegyzékbe vették, és a zálogjog vagy a határozat nem az 1. cikkben említett személy vagy szervezet javára szól.

         (5)   Az (1) bekezdés nem akadályozza meg a jegyzékbe vett személyeket vagy szervezeteket abban, hogy az e határozatban szereplő jegyzékbe való felvételük előtt megkötött szerződésben vállalt fizetési kötelezettségüknek eleget tegyenek, feltéve, hogy az érintett tagállam megállapította, hogy e kifizetést – akár közvetlenül, akár közvetve – nem a 2. cikk (1) bekezdésében említett személy vagy szervezet kapja, és azt követően, hogy az érintett tagállam tíz munkanappal ezen engedélyezést megelőzően értesítette a bizottságot az ilyen kifizetések teljesítésére vagy kézhezvételére, vagy a pénzeszközök vagy gazdasági erőforrások befagyasztásának e célból történő megszüntetése engedélyezésére irányuló szándékáról.
   (6)   A (2) bekezdés nem alkalmazandó a befagyasztott számlák alábbi növekményeire:

               a)

               kamat vagy az említett számlákon jelentkező egyéb hozam; illetve

               b)

               olyan szerződések, megállapodások vagy kötelezettségek alapján esedékes kifizetések, amelyeket azt megelőzően kötöttek, vagy amelyek azt megelőzően keletkeztek, hogy ezek a számlák e határozat szerinti korlátozó intézkedések hatálya alá kerültek;

         feltéve, hogy ezek a kamatok, egyéb hozamok és kifizetések továbbra is az (1) bekezdés hatálya alá tartoznak.
   3. cikk
   A Tanács a mellékletben található jegyzéket az Biztonsági Tanács vagy a bizottság döntései alapján állítja össze és módosítja.
   4. cikk
   (1)   Amennyiben a Biztonsági Tanács vagy a bizottság valamely személyt vagy szervezetet jegyzékbe vesz, a Tanács az érintett személyt vagy szervezetet felveszi a mellékletbe. A Tanács a döntését és a jegyzékbe vétel indokolását – amennyiben a cím ismert, közvetlenül, egyéb esetben értesítés közzététele útján – közli az érintett személlyel, lehetővé téve számára, hogy észrevételeket tegyen.
   (2)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt.
   5. cikk
   (1)   A mellékletnek tartalmaznia kell a személyek és szervezetek jegyzékbe vételének a Biztonsági Tanács vagy a bizottság által közölt indokolását.
   (2)   A mellékletnek tartalmaznia kell továbbá a Biztonsági Tanács vagy a bizottság által szolgáltatott, az érintett személyek vagy szervezetek azonosításához szükséges adatokat, amennyiben azok rendelkezésre állnak. Személyek esetében ilyen adat lehet a név, beleértve az álneveket is, a születési idő és hely, az állampolgárság, az útlevél és a személyazonosító okmány száma, a nem, a lakcím – amennyiben ismert –, valamint a beosztás vagy a foglalkozás. Szervezetek esetében ilyen adat lehet a név, a bejegyzés helye és ideje, a nyilvántartási szám és a székhely.
   6. cikk
   Ezt a határozatot a Biztonsági Tanács döntéseivel összhangban adott esetben módosítani kell vagy hatályon kívül kell helyezni.
   7. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. december 18-án.

            a Tanács részéről

            az elnök

         S. GOZI

      MELLÉKLET
      A 1. cikk (1) bekezdésében és a 2. cikk (1) és (2) bekezdésében említett személyek és szervezetek jegyzéke
      SZEMÉLYEK

                  1.

                     Abdullah Yahya Al Hakim (
                        más néven
                     : a) Abu Ali al Hakim; b) Abu-Ali al- Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).
                  Eredeti írásmód:

                     Tisztsége: az al-Huthi mozgalom második embere. Cím: Dahyan, Sa'dah Governorate, Yemen. Születési idő: a) 1985 körül; b) 1984 és 1986 között. Születési hely: a) Dahyan, Yemen; b) Sa'dah Governorate, Yemen. Állampolgárság: jemeni. Egyéb adatok: Neme: férfi. Az ENSZ általi jegyzékbe vétel dátuma:2014.11.7.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                              Abdullah Yahya al Hakim 2014. november 7-én került a 2140 (2014) sz. ENSZ BT-határozat 11. és 15. pontja értelmében, a határozat 17. és 18. pontjában meghatározott jegyzékbevételi követelményeknek való megfelelés következtében jegyzékbe vételre.

                              Abdullah Yahya al Hakim részt vett egyes, Jemen békéjét, biztonságát vagy stabilitását veszélyeztető tevékenységekben, egyebek közt a jemeni kormány és az ellenzéki erők között 2011. november 23-án megkötött, a békés jemeni hatalomátadásról szóló megállapodás végrehajtását akadályozó tevékenységekben, valamint olyan tevékenységekben is, melyek akadályozzák a jemeni politikai folyamatot.

                              Értesülések szerint 2014 júniusában Abdullah Yahya al Hakim gyűlést szervezett a jemeni elnök, Abdrabuh Mansour Hadi elleni államcsíny megszervezése céljából. Al Hakim katonai és biztonsági parancsnokokkal, valamint törzsi vezetőkkel találkozott; a korábbi jemeni elnökhöz, Ali Abdullah Salehhez lojális csoportok vezetői is részt vettek a gyűlésen, melynek célja a jemeni főváros, Szanaa elfoglalására irányuló katonai erőfeszítések koordinálása volt.

                              2014. augusztus 29-én az Egyesült Nemzetek Szervezete Biztonsági Tanácsának elnöke nyilvános nyilatkozatban kijelentette, hogy a Tanács elítéli azokat cselekményeket, melyeket az Abdullah Yahya al Hakim vezette erők hajtottak végre, akik lerohanták a jemeni Amránt, ezen belül 2014. július 8-án a jemeni hadsereg főhadiszállását is. Al Hakim vezette az Amrán kormányzóság erőszakos elfoglalását 2014. júliusban, továbbá ő volt az Amrán kormányzóságban és a jemeni Hamdanban zajló konfliktusokkal kapcsolatos döntésekért felelős katonai parancsnok is.

                              2014. szeptember elejétől Abdullah Yahya al Hakim Szanaa területén tartózkodott, hogy felügyelni tudja a hadműveleteket, ha harcok kezdődnének. A feladata az volt, hogy katonai műveleteket szervezzen a jemeni kormány megdöntése céljából, valamint az ő felelőssége volt a Szanaa felé, illetve onnan kivezető utak biztosítása és ellenőrzése is.

                  2.

                     Abd Al-Khaliq Al-Huthi (más néven: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi d) Abu-Yunus).
                  Eredeti írásmód:

                     Tisztsége: az al-Huthi mozgalom katonai parancsnoka. Születési idő: 1984. Állampolgárság: jemeni. Egyéb adatok: Neme: férfi. Az ENSZ általi jegyzékbe vétel dátuma:2014.11.7.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                              Abd al-Khaliq al-Huthi 2014. november 7-én került a 2140 (2014) sz. ENSZ BT-határozat 11. és 15. pontja értelmében, a határozat 17. és 18. pontjában meghatározott jegyzékbevételi követelményeknek való megfelelés következtében jegyzékbe vételre.

                              Abd al-Khaliq al-Huthi részt vett egyes, Jemen békéjét, biztonságát vagy stabilitását veszélyeztető tevékenységekben, egyebek közt a jemeni kormány és az ellenzéki erők között 2011. november 23-án megkötött, a békés jemeni hatalomátadásról szóló megállapodás végrehajtását akadályozó tevékenységekben, valamint olyan tevékenységekben is, melyek akadályozzák a jemeni politikai folyamatot.

                              2013. október végén Abd al-Khaliq al-Huthi jemeni katonai egyenruhát viselő harcosok csoportját vezette a jemeni Dimajon belüli célpontok megtámadására. A kialakuló harcokban sokan életüket vesztették.

                              Értesülések szerint 2014. szeptember végén ismeretlen számú azonosítatlan harcos állt készen arra, hogy Abd al-Khaliq al-Huthi parancsára támadást hajtson végre a jemeni Szanaa diplomáciai létesítményei ellen. 2014. augusztus 30-án Abd al-Khaliq al-Huthi koordinációjával szállítottak fegyvereket Amránból egy szanaai tiltakozó táborba.

                  3.

                     Ali Abdullah Saleh (más néven: Ali Abdallah Salih)
                  Eredeti írásmód:

                     Tisztsége: a) a jemeni Népi Kongresszus Párt (General People's Congress party) elnöke; b) a Jemeni Köztársaság volt elnöke. Születési idő: a)1945.3.21.; b)1946.3.21.; c)1942.3.21. d) 1947.3.21.Születési hely: a) Bayt al-Ahmar, Sana'a Governorate, Yemen; b) Sana'a, Yemen; c) Sana'a, Sanhan, Al-Rib' al-Sharqi. Állampolgárság: jemeni. Útlevélszám: 00016161 (Jemen) Nemzeti azonosító szám: 01010744444. Egyéb adatok: Neme: férfi. Az ENSZ általi jegyzékbe vétel dátuma:2014.11.7.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                              Ali Abdullah Saleh 2014. november 7-én került a 2140 (2014) sz. ENSZ BT-határozat 11. és 15. pontja értelmében, a határozat 17. és 18. pontjában meghatározott jegyzékbevételi követelményeknek való megfelelés következtében jegyzékbe vételre.

                              Ali Abdullah Saleh részt vett egyes, Jemen békéjét, biztonságát vagy stabilitását veszélyeztető tevékenységekben, egyebek közt a jemeni kormány és az ellenzéki erők között 2011. november 23-án megkötött, a békés jemeni hatalomátadásról szóló megállapodás végrehajtását akadályozó tevékenységekben, valamint olyan tevékenységekben is, melyek akadályozzák a jemeni politikai folyamatot.

                              Az Öböl-menti Együttműködési Tanács által támogatott 2011. november 23-i megállapodás értelmében Ali Abdullah Saleh több mint 30 év után lemondott elnöki tisztségéről.

                              Értesülések szerint 2012 őszére Ali Abdullah Saleh a huthik által elkövetett észak-jemeni erőszakos cselekmények egyik legfontosabb támogatójává vált.

                              A 2013. februári dél-jemeni összecsapások Saleh, az arab-félszigeti al-Kaida csoport (al-Qaeda in the Arabian Peninsula – AQAP) és Ali Salim al-Bayd déli szakadár együttes erőfeszítései nyomán törtek ki, amelyek arra irányultak, hogy a 2013. március 18-án Jemenben tartott nemzeti párbeszédre irányuló konferencia előtt zavargásokat keltsenek. A közelmúltban, 2014 szeptemberétől Saleh mások felhasználásával a központi kormány meggyengítésére, ezzel Jemen destabilizálására törekedett azzal a céllal, hogy kellőképpen instabil helyzetet teremtsen egy államcsínyhez. Az ENSZ szakértői csoportja által 2014 szeptemberében Jemenről készített jelentés szerint Saleh állítólag finanszírozás és politikai támogatás nyújtásával segíti egyes jemeniek erőszakos cselekményeit, továbbá azzal is, hogy biztosítja, hogy a Népi Kongresszus Párt tagjai továbbra is különböző módokon törekedjenek Jemen destabilizálására.


title: Az Európai Parlament (EU, Euratom) 2016/1563 határozata (2016. április 28.) az Euratom Ellátási Ügynökség 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/347

         AZ EURÓPAI PARLAMENT (EU, EURATOM) 2016/1563 HATÁROZATA
   (2016. április 28.)
   az Euratom Ellátási Ügynökség 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Euratom Ellátási Ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Euratom Ellátási Ügynökség 2014-es pénzügyi évre vonatkozó éves beszámolójáról szóló jelentésére, az Ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0083/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 1. cikke (2) bekezdésére,

               —

               tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK, Euratom tanácsi határozatra (4) és különösen annak melléklete 8. cikkének (9) bekezdésére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A8-0110/2016),

               1.

               megállapítja, hogy az Euratom Ellátási Ügynökség végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Euratom Ellátási Ügynökség 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Euratom Ellátási Ügynökség főigazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

         az elnök
         Martin SCHULZ

            a főtitkár

         Klaus WELLE

      (1)  HL C 409., 2015.12.19., 299. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 41., 2008.2.15., 15. o.


title: A Tanács (KKBP) 2015/78 határozata ( 2015. január 19. ) az Európai Unió közép-afrikai köztársasági katonai tanácsadó KBVP-missziójáról (EUMAM RCA)

text:
               20.1.2015

               HU

               Az Európai Unió Hivatalos Lapja

               L 13/8

         A TANÁCS (KKBP) 2015/78 HATÁROZATA
   (2015. január 19.)
   az Európai Unió közép-afrikai köztársasági katonai tanácsadó KBVP-missziójáról (EUMAM RCA)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének (a továbbiakban: a főképviselő) javaslatára,
   mivel:

               (1)

               A Közép-afrikai Köztársaság átmeneti államfője (Chef de l'État de Transition) a 2014. szeptember 10-én kelt levelében az Európai Unió közép-afrikai köztársasági katonai művelete (EUFOR RCA) meghosszabbítására, valamint a közép-afrikai fegyveres erők támogatása céljából az EUFOR-t követő szerepvállalásra kérte fel az Uniót.

               (2)

               A Tanács a 2014. november 17–18-i következtetéseiben megállapította, hogy a Közép-afrikai Köztársaságban a biztonsági erők, és köztük a fegyveres erők reformja tekintetében az ENSZ-szel közös megközelítéseket kell alkalmazni annak érdekében, hogy a politikai folyamatot támogatva stabilizálni lehessen a helyzetet. Ebben a tekintetben elismerte, hogy a biztonsági ágazat reformjában az ENSZ erőfeszítéseit támogató, ugyanakkor a helyi érdekelt felek részvételét is biztosító további uniós szerepvállalás hozzáadott értéket képvisel.

               (3)

               A Tanács 2014. december 15-én jóváhagyta a közép-afrikai fegyveres erők reformjához hozzájáruló, esetleges uniós közép-afrikai köztársasági katonai tanácsadó KBVP-misszióra vonatkozó válságkezelési koncepciót.

               (4)

               A Közép-afrikai Köztársaság átmeneti államfője (Chef de l'État de Transition) a 2015. január 16-án kelt levelében felkérte az Uniót, hogy indítson uniós katonai tanácsadó missziót a Közép-afrikai Köztársaság területén.

               (5)

               Az EUMAM RCA-nak a lehető leggyorsabban el kell érnie a teljes műveleti képességet (FOC).

               (6)

               A Tanács, valamint a főképviselő felelőssége mellett a Politikai és Biztonsági Bizottságnak (PBB) kell politikai ellenőrzést gyakorolnia az uniós katonai tanácsadó KBVP-misszió felett, biztosítania kell a misszió stratégiai irányítását, és az Európai Unióról szóló szerződés (EUSZ) 38. cikkének harmadik bekezdésével összhangban meg kell hoznia a vonatkozó határozatokat.

               (7)

               Tárgyalásokat kell folytatni és nemzetközi megállapodásokat kell kötni az uniós egységek és a személyi állomány jogállásáról, valamint a harmadik államok uniós missziókban való részvételéről.

               (8)

               Az EUSZ 41. cikkének (2) bekezdése értelmében és az Unió katonai vagy védelmi vonatkozású műveletei közös költségei finanszírozása igazgatási mechanizmusát létrehozó, 2011/871/KKBP tanácsi határozattal (1) összhangban az e határozatból eredő, katonai vagy védelmi vonatkozású működési kiadásokat a tagállamoknak kell viselniük.

               (9)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó, ezért Dánia nem vesz részt a misszió finanszírozásában sem,

         ELFOGADTA EZT A HATÁROZATOT:
   1. cikk
   A misszió
   (1)   Az Unió katonai tanácsadó KBVP-missziót indít a Közép-afrikai Köztársaságban (EUMAM RCA) annak érdekében, hogy támogatást nyújtson a közép-afrikai köztársasági hatóságoknak a biztonsági ágazat közelgő reformjának előkészítéséhez azáltal, hogy segítséget nyújt a közép-afrikai fegyveres erőknek (FACA) ahhoz, hogy egy korszerű, hatékony és elszámoltatható szervezetté válásuk érdekében a jelenleg fennálló helyzetüket kezeljék és végrehajtsák az ahhoz szükséges kapacitásbeli és minőségbeli fejlesztéseket. A misszió a Bangui térségre összpontosítja tevékenységét.
   (2)   Az EUMAM RCA-nak a Tanács által 2014. december 15-én jóváhagyott válságkezelési koncepcióban meghatározott politikai, stratégiai és katonapolitikai céloknak megfelelően kell működnie.
   2. cikk
   Az uniós misszió parancsnokának kinevezése
   (1)   A Tanács Dominique LAUGEL dandártábornokot nevezi ki az EUMAM RCA uniós misszió parancsnokává (a továbbiakban: a misszióparancsnok).
   (2)   A misszióparancsnok az uniós műveleti parancsnok és az uniós erők parancsnokának feladatait látja el.
   3. cikk
   A misszió parancsnokságának kijelölése
   (1)   Az EUMAM RCA misszió parancsnokságának székhelye Bangui, Közép-afrikai Köztársaság. A parancsnokság egyaránt ellátja a műveleti parancsnokság és az uniós erők parancsnokságának feladatait.
   (2)   A misszió parancsnoksága támogató egységet tart fenn Brüsszelben.
   4. cikk
   Az EUMAM RCA tervezése és elindítása
   (1)   A Tanács az EUMAM RCA előkészületi szakaszához szükséges művelet-végrehajtási szabályokat e határozat elfogadását követően a lehető leghamarabb jóváhagyja.
   (2)   Az EUMAM RCA a Tanács határozatával indul a misszióparancsnok által javasolt időpontban, miután a misszió – a missziós terv és szükség esetén további művelet-végrehajtási szabályok jóváhagyását követően – elérte kezdeti műveleti képességét (IOC).
   5. cikk
   Politikai ellenőrzés és stratégiai irányítás
   (1)   Az EUMAM RCA politikai ellenőrzését és stratégiai irányítását – a Tanács és a főképviselő felelőssége mellett – a PBB gyakorolja. A Tanács felhatalmazza a PBB-t, hogy az EUSZ 38. cikkével összhangban hozza meg a vonatkozó határozatokat. A felhatalmazás magában foglalja a tervezési – többek között a misszióra vonatkozó tervvel és a művelet-végrehajtási szabályokkal kapcsolatos – tervezési dokumentumok módosítására vonatkozó hatásköröket. A felhatalmazás kiterjed továbbá a későbbi misszióparancsnokok kinevezésére vonatkozó határozatok meghozatalára is. Az EUMAM RCA céljaival és befejezésével kapcsolatos döntéshozatali hatáskör továbbra is a Tanácsot illeti meg.
   (2)   A PBB rendszeres időközönként jelentést tesz a Tanácsnak.
   (3)   A PBB rendszeres időközönként megkapja az Európai Unió Katonai Bizottsága (EUKB) elnökének jelentéseit az EUMAM RCA lefolytatásáról. A PBB szükség szerint meghívhatja az üléseire a misszióparancsnokot.
   6. cikk
   Katonai irányítás
   (1)   A misszióparancsnok felelőssége mellett zajló EUMAM RCA megfelelő végrehajtását az EUKB felügyeli.
   (2)   Az EUKB rendszeres időközönként megkapja a misszióparancsnok jelentéseit. Az EUKB szükség szerint meghívhatja az üléseire a misszióparancsnokot.
   (3)   Az EUKB elnöke az elsődleges összekötő a misszióparancsnok felé.
   7. cikk
   Az Uniós válaszlépések közötti összhang és koordináció
   (1)   A főképviselő biztosítja e határozat végrehajtását és azt, hogy ez a határozat összhangban legyen az Unió külső tevékenységének egészével, ideértve az Unió fejlesztési programjait és humanitárius segítségnyújtási tevékenységét is.
   (2)   Az Unió Banguiban lévő küldöttségének vezetője helyi politikai iránymutatást nyújt a misszió parancsnokának, anélkül azonban, hogy ez a parancsnoki láncot érintené.
   (3)   A főképviselő, akinek munkáját az Európai Külügyi Szolgálat (EKSZ) segíti, elsődleges összekötőként jár el az ENSZ, a Közép-afrikai Köztársaság hatóságai, a szomszédos országok, az Afrikai Unió (AU), a Közép-afrikai Államok Gazdasági Közössége (ECCAS), valamint a nemzetközi és kétoldalú kapcsolatok egyéb, érintett szereplői felé.
   (4)   A misszióparancsnok, a művelet szempontjából releváns uniós szereplők és helyi kulcsfontosságú stratégiai partnerek közötti koordinációra vonatkozó rendelkezéseket a missziós terv állapítja meg.
   8. cikk
   Harmadik államok részvétele
   (1)   Az Unió döntéshozatali autonómiájának és az egységes intézményi keretnek a sérelme nélkül, valamint az Európai Tanács vonatkozó iránymutatásainak megfelelően az EUMAM RCA-ban való részvételre harmadik államok is felkérhetők.
   (2)   A Tanács felhatalmazza a PBB-t, hogy kérjen fel harmadik államokat hozzájárulások felajánlására, valamint arra, hogy a misszióparancsnok és az EUKB ajánlása alapján hozza meg a felajánlott hozzájárulások elfogadásáról szóló, vonatkozó határozatokat.
   (3)   A harmadik államok részvételére vonatkozó részletes szabályokat az EUSZ 37. cikke alapján és az Európai Unió működéséről szóló szerződés (EUMSZ) 218. cikkében megállapított eljárásnak megfelelően megkötött megállapodásba kell foglalni. Amennyiben az Unió és egy harmadik állam olyan megállapodást kötött, amely keretet biztosít ez utóbbi részvételére az Unió válságkezelő misszióiban, az említett megállapodás rendelkezéseit az EUMAM RCA-val összefüggésben alkalmazni kell.
   (4)   Az EUMAM RCA-hoz jelentős mértékű katonai hozzájárulást biztosító harmadik államok ugyanolyan jogokkal és kötelezettségekkel rendelkeznek az EUMAM RCA napi irányítása tekintetében, mint az EUMAM RCA részt vevő tagállamok.
   (5)   A Tanács felhatalmazza a PBB-t, hogy – amennyiben harmadik államok jelentős mértékű katonai hozzájárulást biztosítanak – hozza meg a hozzájáruló felek bizottságának létrehozására vonatkozó megfelelő határozatokat.
   9. cikk
   Az Unió által vezetett személyi állomány jogállása
   Az Unió által vezetett egységek és személyi állomány jogállásáról – beleértve az őket megillető kiváltságokat, mentességeket és a misszió végrehajtásához és zavartalan működtetéséhez szükséges további biztosítékokat is – az EUSZ 37. cikke értelmében és az EUMSZ 218. cikkében megállapított eljárásnak megfelelően megkötött megállapodásokban kell rendelkezni.
   10. cikk
   Pénzügyi rendelkezések
   (1)   Az EUMAM RCA közös költségeit a 2011/871/KKBP határozatnak megfelelően kell kezelni.
   (2)   Az EUMAM RCA közös költségeire vonatkozó pénzügyi referenciaösszeg 7,9 millió EUR. A referenciaösszegnek a 2011/871/KKBP határozat 25. cikke (1) bekezdésében említett százalékos aránya 50 % és a 2011/871/KKBP határozat 32. cikke (3) bekezdésében említett kötelezettségvállalás százalékos aránya 70 %.
   11. cikk
   Projektegység
   (1)   Az EUMAM RCA-n belül projektegységet kell létrehozni olyan, a tagállamok vagy harmadik államok által finanszírozandó projektek meghatározása és végrehajtása céljából, amelyek összhangban vannak a misszió célkitűzéseivel és hozzájárulnak a misszió megbízatásának teljesítéséhez.
   (2)   A (3) bekezdés rendelkezését nem érintve, a misszióparancsnok felhatalmazást kap arra, hogy az EUMAM RCA egyéb tevékenységeivel összhangban álló, azokat kiegészítő projektek végrehajtása céljából pénzügyi hozzájárulást kérjen a tagállamoktól vagy harmadik államoktól. Ilyen esetben a misszióparancsnok megállapodást köt az érintett államokkal, amelyben megállapítják különösen azt, hogy milyen konkrét eljárásokat kell alkalmazni azoknak a harmadik felek részéről felmerülő panaszoknak a kezelésére, amelyek az érintett államok által rendelkezésre bocsátott pénzeszközök felhasználása során az EUMAM RCA által hozott intézkedésekkel vagy az általa elkövetett mulasztásokkal okozott károkkal kapcsolatban merülnek fel.
   A hozzájáruló államok pénzeszközeinek kezelése során az EUMAM RCA által hozott intézkedésekért vagy az általa elkövetett mulasztásokért az Uniónak és a főképviselőnek semmilyen esetben sincs helytállási kötelezettsége a szóban forgó államokkal szemben.
   (3)   A projektegység számára harmadik államok által biztosított pénzügyi hozzájárulások elfogadására a PBB jóváhagyása alapján kerülhet sor.
   12. cikk
   Információk átadása
   (1)   A főképviselő jogosult arra, hogy az e határozathoz csatlakozó harmadik államok számára – a megfelelő módon, az EUMAM RCA igényeivel és a 2013/488/EU tanácsi határozattal (2) összhangban – a misszió céljaira létrehozott EU-minősített adatokat adjon át:

               a)

               az Unió és az érintett harmadik állam között létrejött, hatályos információbiztonsági megállapodásokban megállapított szintig;

               b)

               vagy egyéb esetekben „CONFIDENTIEL UE/EU CONFIDENTIAL” szintig.

         (2)   A főképviselő emellett az EUMAM RCA operatív igényeinek megfelelően, a 2013/488/EU határozattal összhangban jogosult az EUMAM RCA céljaira létrehozott EU-minősített adatokat „RESTREINT UE/EU RESTRICTED” szintig az ENSZ és az AU részére átadni. E célból a főképviselő megállapodást köt az ENSZ és az AU erre hatáskörrel rendelkező szerveivel.
   (3)   Különleges és azonnali operatív igény esetén a főképviselő a 2013/488/EU határozatnak megfelelően „RESTREINT UE/EU RESTRICTED” szintig jogosult a fogadó állam részére is átadni az EUMAM RCA céljaira létrehozott EU-minősített adatokat. E célból a főképviselő megállapodást köt a fogadó állam illetékes hatóságaival.
   (4)   A főképviselő jogosult az e határozathoz csatlakozó harmadik államok részére az EUMAM RCA-val kapcsolatos tanácsi tanácskozásokra vonatkozó, nem minősített, a Tanács eljárási szabályzata (3) 6. cikkének (1) bekezdése értelmében szakmai titoktartási kötelezettség hatálya alá tartozó uniós dokumentumok átadására.
   (5)   A főképviselő e jogosultságait, valamint az e cikkben említett megállapodások megkötésére vonatkozó felhatalmazását átruházhatja az EKSZ egyes tisztviselőire és/vagy a misszióparancsnokra.
   13. cikk
   Hatálybalépés és megszűnés
   (1)   Ez a határozat az elfogadásának napján lép hatályba.
   (2)   Az EUMAM RCA legkésőbb a teljes műveleti képesség elérését követő 12 hónapon belül megszűnik.
   (3)   Ezt a határozatot – az EUMAM RCA megszűnésére vonatkozóan jóváhagyott terveknek megfelelően, az EUMAM RCA elszámolásainak ellenőrzése és benyújtása tekintetében a 2011/871/KKBP határozatban megállapított eljárások sérelme nélkül – a misszió parancsnoksága bezárásának időpontjával hatályon kívül kell helyezni.

      Kelt Brüsszelben, 2015. január 19-én.

            a Tanács részéről

            az elnök

         F. MOGHERINI

      (1)  A Tanács 2011. december 19-i 2011/871/KKBP határozata az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról (HL L 343., 2011.12.23., 35. o.).

      (2)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).

      (3)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: 2005/954/EK: A Tanács határozata ( 2005. december 21. ) az Európai Újjáépítési és Fejlesztési Bankot (EBRD) létrehozó megállapodásnak a Bankot a Mongóliában történő műveletek finanszírozására felhatalmazó módosításáról

text:
               29.12.2005

               HU

               Az Európai Unió Hivatalos Lapja

               L 346/31

      A TANÁCS HATÁROZATA

   (2005. december 21.)
   az Európai Újjáépítési és Fejlesztési Bankot (EBRD) létrehozó megállapodásnak a Bankot a Mongóliában történő műveletek finanszírozására felhatalmazó módosításáról
   (2005/954/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 181a. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Bár Mongólia 2000 óta az EBRD tagja, jelenleg nem tartozik azon országok közé, ahol a Bank engedéllyel rendelkezik saját forrásokból történő műveletek végzésére.

               (2)

               Mongólia miniszterelnökének kérésére válaszolva az EBRD igazgatótanácsa egyhangú támogatását fejezte ki Mongólia fogadó országgá válásával kapcsolatban.

               (3)

               A 2004. január 30-án elfogadott állásfoglalásával az EBRD kormányzótanácsa megszavazta a Bankot létrehozó megállapodás szükséges módosítását, amely felhatalmazza a Bankot a Mongóliában történő műveletek finanszírozására. A Bank minden kormányzója – beleértve az Európai Közösséget képviselő kormányzót is – megszavazta ezt a módosítást.

               (4)

               Mivel ez a módosítás a Bank rendeltetését és működését érinti, szükséges, hogy ezt hivatalosan is elfogadja minden ország és intézmény, mely a Bank tagja, beleértve az Európai Közösséget.

               (5)

               E módosítás elfogadása az Európai Közösség által azért szükséges, hogy a Közösség elérhesse célkitűzéseit a harmadik országokkal való gazdasági, pénzügyi és technikai együttműködés terén,

         A KÖVETKEZŐKÉPPEN HATÁROZOTT:
   1. cikk
   Az EBRD-t létrehozó megállapodásnak a Bankot a Mongóliában történő műveletek finanszírozására felhatalmazó módosítása az Európai Közösség nevében jóváhagyásra kerül.
   A módosítás szövegét csatolták e határozathoz.
   2. cikk
   Az Európai Közösséget képviselő EBRD-kormányzó a módosítás elfogadásáról szóló nyilatkozatot továbbítja az EBRD-nek.

      Kelt Brüsszelben, 2005. december 21-én.

            a Tanács részéről

            az elnök

         B. BRADSHAW

      (1)  2005. november 15-i vélemény (a Hivatalos Lapban még nem tették közzé).

      Az Európai Újjáépítési és Fejlesztési Bankot létrehozó megállapodás módosítása
      A megállapodás 1. cikke helyébe a következő szöveg lép:

         „1. cikk
         Cél
         A gazdasági fejlődéshez és az újjáépítéshez hozzájárulva, a Bank célja, hogy elősegítse az átmenetet a piacgazdaságba, valamint a magán- és vállalkozói kezdeményezéseket a közép- és kelet-európai országokban, amelyek elkötelezték magukat a többpárti demokrácia elvei, a pluralizmus és a piacgazdaság mellett, és azokat alkalmazzák. A Bank céljai azonos feltételek mellett Mongóliában is megvalósíthatók. Ennek megfelelően ebben a megállapodásban és ennek mellékleteiben található minden utalás a »közép- és kelet-európai országok«-ra, a »fogadó országok«-ra, valamint a »fogadó tagországok«-ra vonatkozik Mongóliára is.”


title: 2014/642/KKBP: A Politikai és Biztonsági Bizottság EUCAP NESTOR/1/2014 határozata ( 2014. július 24. ) az Afrika szarván a regionális tengeri kapacitásépítést célzó európai uniós misszió (EUCAP NESTOR) misszióvezetője megbízatásának meghosszabbításáról

text:
               6.9.2014

               HU

               Az Európai Unió Hivatalos Lapja

               L 267/4

         A POLITIKAI ÉS BIZTONSÁGI BIZOTTSÁG EUCAP NESTOR/1/2014 HATÁROZATA
   (2014. július 24.)
   az Afrika szarván a regionális tengeri kapacitásépítést célzó európai uniós misszió (EUCAP NESTOR) misszióvezetője megbízatásának meghosszabbításáról

      (2014/642/KKBP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló, 2012. július 16-i 2012/389/KKBP tanácsi határozatra (1) és különösen annak 9. cikke (1) bekezdésére,
   mivel:

               (1)

               A Politikai és Biztonsági Bizottság (PBB) a 2012/389/KKBP határozat 9. cikkének (1) bekezdése értelmében és a Szerződés 38. cikke harmadik bekezdésével összhangban felhatalmazással rendelkezik, hogy meghozza az Afrika szarván a regionális tengeri kapacitásépítést célzó európai uniós misszió (EUCAP NESTOR) politikai ellenőrzésére és stratégiai irányítására vonatkozó megfelelő határozatokat, beleértve a misszióvezetőnek az Unió külügyi és biztonságpolitikai főképviselője (főképviselő) javaslata alapján történő kinevezéséről szóló határozatot is.

               (2)

               A PBB 2013. július 23-án elfogadta az EUCAP NESTOR/3/2013 határozatot (2), amellyel Etienne DE MONTAIGNE DE PONCINS-t nevezte ki az EUCAP NESTOR misszióvezetőjévé a 2013. július 16-tól2014. július 15-ig tartó időszakra.

               (3)

               A főképviselő 2014. június 3-án javasolta Etienne DE MONTAIGNE DE PONCINS EUCAP NESTOR misszióvezetői megbízatásának 2015. július 15-ig történő meghosszabbítását,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Etienne DE MONTAIGNE DE PONCINS-nak az Afrika szarván a regionális tengeri kapacitásépítést célzó európai uniós misszió (EUCAP NESTOR) misszióvezetőjeként betöltött megbízatását 2015. július 15-ig meghosszabbítja.
   2. cikk
   Ez a határozat az elfogadásának napján lép hatályba.
   Ezt a határozatot 2014. július 16-tól kell alkalmazni.

      Kelt Brüsszelben, 2014. július 24-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 187., 2012.7.17., 40. o.

      (2)  A Politikai és Biztonsági Bizottság 2013. július 23-i EUCAP NESTOR/3/2013 határozata az Afrika szarván a regionális tengeri kapacitásépítést célzó európai uniós misszió (EUCAP NESTOR) vezetőjének kinevezéséről (HL L 202., 2013.7.27., 23. o.).


title: A Politikai és Biztonsági Bizottság (KKBP) 2015/2201 határozata (2015. november 13.) a harmadik államoknak az Európai Unió ukrajnai polgári biztonsági ágazati reformra vonatkozó tanácsadó missziójához (EUAM Ukrajna) való hozzájárulása elfogadásáról (EUAM Ukrajna/5/2015)

text:
               28.11.2015

               HU

               Az Európai Unió Hivatalos Lapja

               L 313/41

         A POLITIKAI ÉS BIZTONSÁGI BIZOTTSÁG (KKBP) 2015/2201 HATÁROZATA
   (2015. november 13.)
   a harmadik államoknak az Európai Unió ukrajnai polgári biztonsági ágazati reformra vonatkozó tanácsadó missziójához (EUAM Ukrajna) való hozzájárulása elfogadásáról (EUAM Ukrajna/5/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) szóló, 2014. július 22-i 2014/486/KKBP tanácsi határozatra (1),
   mivel:

               (1)

               A 2014/486/KKBP határozat 10. cikkének (3) bekezdése alapján a Tanács felhatalmazta a Politikai és Biztonsági Bizottságot (PBB), hogy meghozza a megfelelő határozatokat a harmadik államok által az EUAM Ukrajna részére felajánlott hozzájárulások elfogadásáról.

               (2)

               A polgári műveleti parancsnok azt ajánlotta a PBB-nek, hogy fogadja el az EUAM Ukrajna misszióhoz Grúzia által felajánlott hozzájárulást, és ítélje azt jelentősnek.

               (3)

               Grúziát mentesíteni kell az EUAM Ukrajna költségvetéséhez történő pénzügyi hozzájárulás alól,

         ELFOGADTA EZT A HATÁROZATOT:
   1. cikk
   Harmadik államok hozzájárulása
   (1)   A PBB elfogadja és jelentősnek ítéli Grúzia hozzájárulását az EUAM Ukrajna misszióhoz.
   (2)   Grúzia mentesül az EUAM Ukrajna költségvetéséhez történő pénzügyi hozzájárulás alól.
   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2015. november 13-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 217., 2014.7.23., 42. o.


title: Az Európai Parlament (EU) 2015/1666 határozata (2015. április 29.) a Kábítószer és a Kábítószer-függőség Európai Megfigyelőközpontja a 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/276

      AZ EURÓPAI PARLAMENT (EU) 2015/1666 HATÁROZATA
      (2015. április 29.)
      a Kábítószer és a Kábítószer-függőség Európai Megfigyelőközpontja a 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel a Kábítószer és a Kábítószer-függőség Európai Megfigyelőközpontja 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Kábítószer és a Kábítószer-függőség Európai Megfigyelőközpontja 2013-as pénzügyi évre vonatkozó éves beszámolójáról szóló jelentésére, a központ válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a központ számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel a Kábítószer és a Kábítószer-függőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (5) és különösen annak 15. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0068/2015),

         1.

            megállapítja, hogy a Kábítószer és a Kábítószer-függőség Európai Megfigyelőközpontja végleges éves beszámolója megfelel a Számvevőszék jelentéséhez csatoltnak;

         2.

            jóváhagyja a Kábítószer és a Kábítószer-függőség Európai Megfigyelőközpontja 2013-as pénzügyi évre vonatkozó elszámolásának lezárását;

         3.

            utasítja elnökét, hogy továbbítsa ezt a határozatot a Kábítószer és a Kábítószer-függőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 201. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 376., 2006.12.27., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.